**Gen Digital** (aiemmin **Symantec Corporation** ja **NortonLifeLock**) on tietokoneohjelmia, erityisesti tietoturvaan ja tiedonhallintaan käytettäviä ohjelmia, myyvä kansainvälinen yritys. Yritys perustettiin huhtikuussa 1982 ja sen päämaja sijaitsee Tempessä, Arizonassa.

Symantecin perusti Gary Hendrix Yhdysvaltain kansallisen tiedesäätiön apurahalla. Yhtiö keskittyi aluksi tekoälysovelluksiin ja palkkasi useita Stanfordin yliopiston luonnollisen kielen käsittelyn tutkijoita. Hendrix jätti yhtiön 1991. Vuosina 1999–2009 toimitusjohtajana oli John W. Thompson.

Vuonna 1990 yhtiö osti Peter Norton Computing -yrityksen 70 miljoonalla dollarilla. Peter Nortonin perustama yritys oli tunnettu PC:n alkuaikojen Norton Utilities -ohjelmapaketista.
Vuonna 1994 Symantec osti Central Point Softwaren, joka joka tuotti työkaluohjelmia DOSille ja Windowsille. CPS:n tuotteisiin kuuluvat Nortonin ohjelmien kanssa kilpaillut PC Tools ja Central Point Anti-Virus.

1990-luvulla Symantec oli tunnettu kehitystyökaluistaan Motorola 68000 -sarjaa käyttäville Macintosheille ja Windowsia käyttäville IBM PC -yhteensopiville: THINK Pascal, THINK C, Enterprise Developer ja Visual Café for Java. Osa näistä oli Symantecin ostaman Think Technologiesin kehittämiä. THINK C oli lähes standardin asemassa Motorola 68000 -sarjan suorittimia ja klassista Mac OSia käyttäville alustoille. Kääntäjä sai nimen Symantec C++ versiossa 7, jossa se sai täyden C++-tuen.
Versio 8 tuki myös PowerPC-pohjaisia Macejä, tuolloin kuitenkin Metrowerksin CodeWarrior vei sen markkinat. Visual Café myytiin BEA Systemsille (-> Oracle Corporationille 2008).

Vuonna 2010 Symantec osti Verisignilta sen verkkosivustojen varmennuksia hoitavan puolen.

Syksyllä 2014 Symantec ilmoitti että yritys jaetaan kahteen eri aloille suuntautuvaan yritykseen. Symantec myi tiedonhallintaa kehittävän tytäryhtiönsä Veritas Technologiesin (jonka se oli hankkinut 2004) Carlyle Groupille tammikuussa 2016.

Thompsonin jälkeen yhtiöllä oli lyhyaikaisia toimitusjohtajia. Verisign-kaupan teki toimitusjohtajaksi noussut entinen operatiivinen johtaja Enrique Salem, joka erotettiin 2012. Häntä seurasi Steve Bennett, joka aloitti mittavat uudelleenjärjestelyt. Bennettin toimia moitittiin tuote- eikä asiakaslähtöisiksi ja lyhytnäköisiksi sekä heikentävän yhtiön pitkän ajan näkymiä. Maaliskuussa 2014 toimitusjohtajaksi nimettiin Michael Brown. Elokuussa 2016 toimitusjohtajaksi tuli Greg Clark, toukokuussa 2019 Rick Hill.

Elokuussa 2017 Symantec myi internet-varmennusliiketoimintansa Thoma Bravolle.

Yhtiö on keskittynyt esim. autovarkauksien torjumiseen ja osti marraskuussa 2016 identiteettivarkauksia torjuvan LifeLockin 2,3 miljardilla.

8. elokuuta 2019 Broadcom ilmoitti ostavansa Symantecin Enterprise Security -divisioonan 10,7 miljardin dollarin käteiskaupalla. Tässä kaupassa Symantecille jäivät sen virustentorjuntatuotteet Norton-tuotemerkillä. Symantecin nimeksi muutettiin NortonLifeLock ja sen pääkonttori siirrettiin Mountain View’stä Kaliforniasta Arizonan Tempeen.

Tammikuussa 2022 paljastui että Norton 360 -ohjelmisto sisälsi kryptominerin. Oletusarvoisesti ohjelma loi käyttäjille kryptolompakon ja kuormitti tietokoneita Ethereum-kryptovaluutan louhinnalla, josta Norton otti 15 % itselleen.

NortonLifeLock ilmoitti elokuussa 2021 aikovansa ostaa tšekkiläisen Avast Softwaren. Yhtiöt yhdistyivät syyskuussa 2022 8,1 miljardin kaupalla ja NortonLifeLock vaihtoi nimekseen Gen Digital.

Tuotteet
--------

Yhtiön tuotteita ovat muun muassa Norton AntiVirus, joka on osa Norton Security -pakettia.

Yhtiö on yritysostoista saanut mm. tuotteet Avast Antivirus, LifeLock, Avira Antivirus, AVG AntiVirus, CCleaner ja ReputationDefender.

Lähteet
-------

1. 1 2  NortonLifeLock Inc. (NLOK) Income Statement *Yahoo Finance*. Viitattu 27.6.2022. (englanniksi)
2. ↑  Annual Report 2021 (s. 65) NortonLifeLock Inc.  Arkistoitu 13.3.2022. Viitattu 27.6.2022. (englanniksi)
3. ↑  via en.wiki: International Directory of Company Histories. 10. St. James Press. 1995.
4. ↑  Lawrence M. Fisher: COMPANY NEWS; Symantec to Acquire Peter Norton *nytimes.com*.  15.5.1990. Viitattu 9.11.2021. (englanniksi)
5. ↑  Central Point Software Inc. - Company - Computing History *www.computinghistory.org.uk*. Viitattu 14.1.2023.
6. ↑  THINK C C++ 7.x *WinWorld*. Viitattu 23.1.2023.
7. ↑
8. ↑
9. ↑
10. ↑
11. ↑  Avalos, George: Cyber-security firm, headquarters moved to Arizona, selling 10 California buildings *Press Enterprise*.  14.1.2020. Viitattu 27.6.2022. (englanniksi)
12. ↑  Norton 360 Now Comes With a Cryptominer – Krebs on Security *krebsonsecurity.com*. Viitattu 14.1.2023. (englanniksi)
13. ↑  Mitchell Clark: Here’s the truth about the crypto miner that comes with Norton Antivirus *The Verge*.  7.1.2022. Viitattu 14.1.2023. (englanniksi)
14. ↑  NortonLifeLock, Avast debut new ‘Gen’ identity | Computer Weekly *ComputerWeekly.com*. Viitattu 14.1.2023. (englanniksi)

Aiheesta muualla
----------------

* Yrityksen kotisivut (englanniksi)

Virustorjunta

|  |  |
| --- | --- |
| Mainittaviayrityksiä: | * *Avast Software*
* *AVG Technologies*
* *Avira*
* *Bitdefender*
* *Cisco Systems*
* *Comodo Group*
* *Dr. Web*
* *F-Secure*
* *Kaspersky Lab*
* *Intel Security* (ent. *McAfee*)
* *Lavasoft*
* *Malwarebytes*
* *Microsoft*
* *Panda Security*
* *Symantec Corporation*
* *Trend Micro*
* *ZoneAlarm*
 |
| **Ohjelmia eri alustoille:** |  |
| • Työpöytä• Palvelimet | * *AhnLab*
* *Avast Antivirus*
* *AVG Anti-Virus*
* *Avira Antivirus*
* *Bitdefender*
* *BullGuard*
* *Comodo Internet Security*
* *Dr. Web*
* *F-Secure*
* *Advanced SystemCare*
* *Kaspersky Internet Security*
* *Malwarebytes Anti-Malware*
* *McAfee VirusScan*
* *Microsoft Security Essentials*
* *Microsoft Windows Defender*
* *Panda Security*
* *Sophos*
* *Symantec Endpoint Protection*
* *Norton Internet Security*
* *Trend Micro Internet Security*
* *ZoneAlarm*
 |
| • Mobiililaitteet• Tabletit | * *AhnLab*
* *AVG Anti-Virus*
* *Avira Antivirus*
* *Bitdefender*
* *BullGuard*
* *Comodo Mobile Security*
* *Dr. Web*
* *F-Secure*
* *Intel Security*
* *Trend Micro*
 |